
E-pasta nosaukums 
Par Sezonālās vakcinācijas pakalpojumu sniegšanas kārtības svītrošanu no 2026. gada 1. augusta
E-pasta teksts
Labdien!
Nacionālais veselības dienests informē, ka no 2026.gada 1.augusta plānots svītrot Sezonālās vakcinācijas pakalpojumu sniegšanas kārtību, mazinot administratīvo slogu ārstniecības iestādēm un samazinot līguma saistošo dokumentu skaitu,  ņemot vērā to, ka kārtībā atrunātas prasības, kas faktiski ir atrunātas arī ārējos normatīvajos aktos. Piemēram, Ministru kabineta 2000.gada 26.septembra noteikumi Nr. 330 "Vakcinācijas noteikumi", Ministru kabineta 2009.gada 20.janvāra noteikumi Nr.60 "Noteikumi par obligātajām prasībām ārstniecības iestādēm un to struktūrvienībām", Ministru kabineta 2016. gada 16. februāra noteikumi Nr. 104 "Noteikumi par higiēniskā un pretepidēmiskā režīma pamatprasībām ārstniecības iestādē", Ministru kabineta 2018. gada 28. augusta noteikumi Nr. 555 "Veselības aprūpes pakalpojumu organizēšanas un samaksas kārtība", Ministru kabineta 2013.gada 22.janvāra noteikumi Nr.47 "Farmakovigilances kārtība", Ministru kabineta 2014. gada 11. marta noteikumi Nr. 134 "Noteikumi par vienoto veselības nozares elektronisko informācijas sistēmu". 
Lēmums par kārtības svītrošanu saskaņots ar Latvijas Ģimenes ārstu asociāciju un Latvijas Lauku ģimenes ārstu asociāciju. 

